طيران ديال مالطا

**طيران ديال مالطا** هي واحد الشركة ديال الطيران كانت تابعة ل مالطا. هاد الشركة كانت ف لوقا و لمقر ديالها كان هو مطار مالطا الدولي. كانت كتقدم التسافيرات و سربيسات ديالها من مالطا لشي بلايص وخرى ف لوروپ و الشرق لوسطاني و شمال إفريقيا.

سالات شركة الطيران ديال مالطا العمليات ديالها ف 30 مارس 2024، و تبدلات ف النهار لي موراه بشركة جديدة ديال طيران، لي هي خطوط كي إم مالطا ديال طيران.

## تاريخ ديالها
تصغير|طيران ديال مالطا كرات أول طيارة تاع البوينݣ 720B ف 1974 و زادت عليهم ثلاتة وحدين خرين مور شي عوام.

### العوام لولة
مور فترة قليلة من لحرب العالمية الجاوجة، تصايبو شي شركات ديال طيران پريڤي صغيورة ف مالطا. منها كانت شركة ديال مالطا تاع الطيران، و شركة ديال خطوط ديال مالطا. و ف عام 1947، ندامجو هاد جوج شركات و سماو راسهم شركة مالطا للطيران Air Malta Ltd. و ف لخر، ف عام 1951، بدات لمناقشة مع واحد الشركة وخرى ديال الطيران، لي تزادت عليهم حتا هي ف عام 1973. باش يكوّنو ف اللخر شركة مالطا ديال الطيران.

ف اللول ديال السبعينات، الحكومة ديال مالطا عيّنات ألبرت ميزي رئيس تاع لخطوط الجوية، لي ب دورو دار معاونة مع واحد الشركة ديال الطرونسپور پاكستانية لي سميتها پي آي إيه *PIA*. و مور لمعاونة ديالهم ولات السمية الجديدة ديال الشركة كتشبه ل السمية لقديمة منبعد ما قررو يحتافظو بنفس السمية وهي **طيران ديال مالطا**، Air Malta Co Ltd، ف نهار 31 مارس 1973. قبل ما تقرر لحكومة لمالطية تستحود على هاد الشركة هي و شي شركات خرين پريڤي ف نهار 1 أبريل 1974، باش تولي شركة مالطا ديال الطيران شركة حكومية ديال بلاد مالطا منبعد ما كانت پريڤي.

بدات طيران ديال مالطا لعمليات ديالها، ب جوج طيارات من طيارات ديال بوينݣ 720B من لخطوط الجوية الدولية الپاكستانية لي خدمات ف روما، طرابلس، لندن، مانشستر، فرانكفورت و باريز من مالطا. و موراها شرات ثلاثة ديال طيارات تاع بوينݣ 720 بي.

ف عام 1981، كرات الشركة ثلاثة ديال الطيارات من بوينݣ 737-200، لي كانت ناجحة بزاف شي لي خلاهم ف عام 1986، يشريو ثلاثة ديال الطيارات جداد من بوينݣ 737-200، و ف لعام ديال 1987 طلبات شركة أول طيارة من نوع إيرباص A320. و زادت عليها ف عام 1989 طيارات من نفس نوع، و ف عام 1992، زادو طلبو ثلاثة ديال الطيارات تاع بوينݣ 737-300 خرة و ربعة ديال الطيارات من أفرو RJ70، لي تستعملات ف لخطوط ل كاتانيا و پاليرمو و حتا لشي بلايص جديدة بحال التونس مونستير.

مور ما تفتح مطار مالطا الدولي ف عام 1992، صايبات شركة طيران ديال مالطا *CargoSystems* و هي خدمة طرونسپور ديال السلعة. و ف عام 1994، فتحات الشركة سونطر ديال الشارج ف المطار. و نيت ف هاد الوقت بدات الشركة كونطرا ديال لمشاركة د الرموز مع شركة Trans World Airlines.
تصغير|طيارة طيران ديال مالطا إيرباص A320-200 ف عام 2007

ف 2012 Air Malta خضعات ل عملية لمعاودة د لماركة، و اللي تسببات ف بعض الجدل حيت العناوين على الطيارات و اللوݣو كانت كاتبان فيهم غير "مالطا" Malta، و تحيّدات كلمة Air. الشركة أكّدات بلي السمية ديالها ماتبدلاتش، و السمية الكاملة ديالها باقية "طيران ديال مالطا". زيادة على هادشي، السميات على لموطورات ما زالت *airmalta.com*. أول طيارة لعرض اللوان الجديدة كانت طيارة إيرباص A320-200 *9H-AEN* ف معرض مالطا الدولي ديال الطيران 2012.

### السدان دالشركة، والتبدال ديالها
تصغير|طيارة سابقة Air Malta Airbus A320neo، اللِّي ولات منبعد ديال خليفتها، KM Malta Airlines.
ف غشت 2022, الجمهورية المالطية علنات بلي غادي تسد شركة طيران ديال مالطا يلا مبغاش الاتحاد الأوروپي يزيدهم مساعدات دولية من لفلوس للشركة الجوية. و ف لخر ديال 2022؛ عرفات الشبكة د الطرق و الترددات نخفاض كبير ف شهر أكتوبر من 2022.

ف 18 أبريل 2023, علن الرئيس ديڤيد كيرمي بلي المفوضية الأوروپية مبغاتش تعطي الإذن للحكومة المالطية باش تاخد 290 مليون يورو من المساعدات الدولية فالشركة الجوية. و ف عام 2023، دخلات طيارة جديدة ب حروف حمرا و حمرا مغلوقة على ظهر ديال الطيارة. و هادا هو اللوݣو الجديد لي ولات كتستعملو الشركة د الطيران الجديدة. لي غادي تعوض شركة مالطا ديال الطيران منبعد.

ف 2 أكتوبر 2023, علنات الحكومة ديال مالطا على السدان ديال شركة طيران ديال مالطا ف نهار 30 مارس 2024, و بدلوها بشركة كي إم مالطا ديال طيران ف النهار لي موراه.

## الشؤون ديال الشركة
لمكتب الرئيسي ديال الشركة كاين ف سونطر سكايپاركس د لبيزنيس، لي كاين ف لملكية ديال مطار مالطا الدولي ف لوقا. منبعد ماكان المكتب الرئيسي فالستينات والسبعينات فمدينة سليما.

## الوجهات

### الكونطرات ديال المعاونة ف لكريپطات
كيحافظ طيران ديال مالطا Air Malta على تفاقيات Codeshare مع هاد الشركات لجوية:

## الأسطول

### الأسطول لّخراني

### الأسطول لقديم
كان طيران ديال مالطا كيخدم شحال هادي ب هاد النواع ديال الطيارات:

## مصادر


تصنيف:مالطا
تصنيف:تأسيسات د 1973 ف مالطا